اطول مدة اقرا فيها رواية. الرواية كان فيها حاجات واقعية عجبتنى وجمل مأثورة كان صداها حلو ..عجبنى انتقادها للتقاليد بالصورة اللى عملتها دى الشئ ونقيضه الصراع مع النفس.. كان عزيز ضد التقاليد وجمانة معها ..الشىء وضده كان حلو فى فهم احساسيس السعودين المتناقضة فى التعامل مع تقاليد مجتمعهم. اسفة ..اثير لم يثيرنى اسلوب الحكى بتاعك عن عزيز ..كأنك كنتى بتندبى مش بتعاتبى. استفزنى كرامة جمانة اللى ضاعت فى خمس سنين حب ..استفزنى استعدادها على ضياع ميت سنة كمان بس عشان تحقق حلمها الوحيد. حلمها الوحيد..كان رجل ..قولتلنا على النهاية من اول صفحة فى الرواية فمكنتش متشوقة انى اعرف الاحداث. النهاية كانت هتبقى احسن بالنسبالى لو كانت انتهت فعلا من عزيز..على الاقل كنت هحس ان محاولتها نجحت وانها انتصرت فى الاخر انتصار صورى ..استردت جزء من كرامتها . بس محصلش ..حسيت انى بقرأ مذكرات مش رواية ذات مغزا. يمكن دة واقع معظم البنات بس مش عشان واقع لازم نتقبله . عقبال ما كل البنات تختلف عن القاعدة ..قاعدة البنت المسكينة المظلومة الضعيفة وماا تتعقد فتبقى العكس بردو
reviews (hotels, books, movies, products and a few airlines)